CELEX: 32016R0583
Language: lt
Date: 2016-04-15 00:00:00
Title: 2016 m. balandžio 15 d. Komisijos reglamentas (ES) 2016/583, kuriuo iš dalies keičiamas Reglamentas (ES) Nr. 1332/2011, kuriuo nustatomi bendri oro erdvės naudojimo reikalavimai ir veiklos procedūros, kad būtų išvengta susidūrimų ore (Tekstas svarbus EEE)

16.4.2016   
            
            
               LT
            
            
               Europos Sąjungos oficialusis leidinys
            
            
               L 101/7
            
         KOMISIJOS REGLAMENTAS (ES) 2016/583
   2016 m. balandžio 15 d.
   kuriuo iš dalies keičiamas Reglamentas (ES) Nr. 1332/2011, kuriuo nustatomi bendri oro erdvės naudojimo reikalavimai ir veiklos procedūros, kad būtų išvengta susidūrimų ore
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą, panaikinantį Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (1), ypač į jo 8 straipsnio 5 dalį ir 9 straipsnio 4 dalį,
   kadangi:
   
               (1)
            
            
               pagal Komisijos reglamentą (ES) Nr. 1332/2011 (2) reikalaujama, kad lėktuvuose su turbininiais varikliais, kurių maksimali sertifikuota kilimo masė yra didesnė kaip 5 700 kg arba kuriais leidžiama skraidinti daugiau kaip 19 keleivių, būtų įdiegta susidūrimų ore vengimo sistemos (ACAS II) naujos 7.1 versijos programinė įranga, kad būtų išvengta susidūrimų ore. Šis reikalavimas taip pat taikomas kai kurių lėktuvų, užregistruotų trečiosiose šalyse, naudotojams;
            
         
               (2)
            
            
               pagal Reglamentą (ES) Nr. 1332/2011 taip pat reikalaujama, kad Sąjungos oro vežėjai, kuriems taikomas Tarybos reglamentas (EEB) Nr. 3922/91 (3), sistemos ACAS II naujos 7.1 versijos programinę įrangą įdiegtų savo lėktuvuose. Tačiau ši nuostata yra pasenusi, nes Reglamentas (EEB) Nr. 3922/91 tiems vežėjams netaikomas nuo tada, kai išbrauktas jo III priedas. Vietoj jo tiems oro vežėjams dabar taikomas Komisijos reglamentas (ES) Nr. 965/2012 (4), kuriame yra šiais tikslais būtinos taisyklės. Todėl pasenusi Reglamento (ES) Nr. 1332/2011 nuostata turėtų būti išbraukta;
            
         
               (3)
            
            
               Reglamente (ES) Nr. 1332/2011 nustatytos veiklos procedūrų, taikomų, jei sistema ACAS II duoda skrydžio įgulai rekomendaciją daryti manevrą, kad lėktuvas būtų apsaugotas nuo visų esamų grėsmių arba kad tokia grėsmė jam nekiltų (sprendžiamojo patarimo pranešimas), taisyklės. Šios taisyklės yra labai svarbios pilotų ir skrydžių vadovų saugai, ypač jų sąsajos atžvilgiu, todėl jų klausimus geriau spręsti pagal Komisijos įgyvendinimo reglamentą (ES) Nr. 923/2012 (5). Todėl su tokiomis veiklos procedūromis susijusios taisyklės, nustatytos Reglamente (ES) Nr. 1332/2011, turėtų būti išbrauktos;
            
         
               (4)
            
            
               todėl Reglamentas (ES) Nr. 1332/2011 turėtų būti atitinkamai iš dalies pakeistas;
            
         
               (5)
            
            
               šiame reglamente numatytos priemonės yra grindžiamos nuomone (6), kurią Europos aviacijos saugos agentūra pateikė pagal Reglamento (EB) Nr. 216/2008 17 straipsnio 2 dalies b punktą ir 19 straipsnio 1 punktą;
            
         
               (6)
            
            
               šiame reglamente numatytos priemonės atitinka pagal Reglamento (EB) Nr. 216/2008 65 straipsnį įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 1332/2011 iš dalies keičiamas taip:
   
               1)
            
            
               4 straipsnis išbraukiamas.
            
         
               2)
            
            
               5 straipsnio 2 ir 3 dalys pakeičiamos taip:
               „2.   3 straipsnis taikomas nuo 2012 m. kovo 1 d.
               3.   Nukrypstant nuo 2 dalies, orlaiviams, kurių individualus tinkamumo skraidyti pažymėjimas išduotas iki 2012 m. kovo 1 d., 3 straipsnis taikomas nuo 2015 m. gruodžio 1 d.“
            
         
               3)
            
            
               Priedas pakeičiamas šio reglamento priedo tekstu.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. rugpjūčio 25 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. balandžio 15 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 79, 2008 3 19, p. 1.
   
      (2)  2011 m. gruodžio 16 d. Komisijos reglamentas (ES) Nr. 1332/2011, kuriuo nustatomi bendri oro erdvės naudojimo reikalavimai ir veiklos procedūros, kad būtų išvengta susidūrimų ore (OL L 336, 2011 12 20, p. 20.
   
      (3)  1991 m. gruodžio 16 d. Tarybos reglamentas (EEB) Nr. 3922/91 dėl techninių reikalavimų ir administracinės tvarkos suderinimo civilinės aviacijos srityje (OL L 373, 1991 12 31, p. 4.
   
      (4)  2012 m. spalio 5 d. Komisijos reglamentas (ES) Nr. 965/2012, kuriuo pagal Europos Parlamento ir Tarybos reglamentą (EB) Nr. 216/2008 nustatomi su orlaivių naudojimu skrydžiams susiję techniniai reikalavimai ir administracinės procedūros (OL L 296, 2012 10 25, p. 1).
   
      (5)  2012 m. rugsėjo 26 d. Komisijos įgyvendinimo reglamentas (ES) Nr. 923/2012, kuriuo nustatomos bendrosios skrydžių taisyklės ir veiklos nuostatos dėl oro navigacijos paslaugų ir procedūrų ir iš dalies keičiami Įgyvendinimo reglamentas (ES) Nr. 1035/2011 ir reglamentai (EB) Nr. 1265/2007, (EB) Nr. 1794/2006, (EB) Nr. 730/2006, (EB) Nr. 1033/2006 ir (ES) Nr. 255/2010 (OL L 281, 2012 10 13, p. 1.
   
      (6)  2014 m. gruodžio 16 d. Europos aviacijos saugos agentūros nuomonė Nr. 04/2014 dėl Komisijos įgyvendinimo reglamento (ES) Nr. 923/2012, kuriuo nustatomos bendrosios skrydžių taisyklės ir veiklos nuostatos dėl oro navigacijos paslaugų ir procedūrų, pakeitimo (standartizuotų Europos skrydžių taisyklių C dalis)
   
      PRIEDAS
      
         
            „PRIEDAS
            
               Susidūrimų ore vengimo II kartos sistemos (ACAS II)
            
            (ACAS dalis)
            
               AUR.ACAS.1005 Veikimo charakteristikų reikalavimai
            
            
                     
                        1.
                     
                     
                        Sistema ACAS II su susidūrimo vengimo 7.1 versijos programine įranga įrengiama lėktuvuose su turbininiais varikliais, jei:
                        
                                    a)
                                 
                                 
                                    jų maksimali sertifikuota kilimo masė yra didesnė kaip 5 700 kg;
                                 
                              
                                    b)
                                 
                                 
                                    jais leidžiama skraidinti daugiau kaip 19 keleivių.
                                 
                              
                  
                     
                        2.
                     
                     
                        1 dalyje nenurodytuose orlaiviuose, kuriuose sistema ACAS II bus įrengta savanoriškai, naudojama susidūrimo vengimo 7.1 versijos programinė įranga.
                     
                  
                     
                        3.
                     
                     
                        1 dalis netaikoma nepilotuojamiems orlaiviams.
                     
                  
               AUR.ACAS.1010 ACAS II mokymas
            
            Orlaivių naudotojai nustato sistemos ACAS II veiklos procedūras ir mokymo programas, kad skrydžio įgula būtų tinkamai išmokyta išvengti susidūrimų ir įgytų sistemos ACAS II įrangos naudojimo įgūdžius.“